  Майя Бывальцева Миграци ужпумъёсъя, но йырсазез усыкмытӥсь суретъёсты вӧлмытонэз чакланъя выль управлениослы кивалтӥсьёсты юнматӥзы Удмуртиысь кунпуш ужъёсъя министерствоын. Пуктэтэз юнматӥз элькун министр Александр Первухин, ивортэ удысэтлэн пресс-службаез. «Удмурт Элькунысь кунпуш ужъёсъя министерстволэн Миграци ужпумъёсъя управлениеныз кивалтӥсе юнматэмын кунпуш службаысь полковник Дубровин Константин Сергеевич, Удмурт Элькунысь кунпуш ужъёсъя министерстволэн Йырсазез усыкмытӥсь суретъёсты вӧлмытонэз чакланъя управлениеныз кивалтӥсе юнматэмын кунпуш ужъёсъя полковник Жевлаков Александр Борисович», — верамын элькунысь министерстволэн пресс-службаезлэн ивортоназ. Тодэ вайытом, таяз арын оштолэзе Россилэн азьмуртэз Владимир Путин Йырсазез усыкмытӥсь суретъёсты вӧлмытонэз чакланъя федерал ёзэслэсь но Мигарци ужпумъёсъя федерал ёзэслэсь ужоскетъёссэс Кунпуш ужъёсъя министерстволы сётон сярысь пуктэтэз юнматӥз. ВАТСАН Дубровин Константин Сергеевич Вордскиз Ижкарын 1978-тӥ арын 30-тӥ пӧсьтолэзе; Кунпуш ужъёсъя ёзэсъёсын 1995-тӥ арысен; 1997–2005 аръёсы — Удмуртиысь МВД-лэн СОБРысьтыз оперуполномоченной; 2005–2009 аръёсы — Удмуртиысь МВД-лэн Инкуазез утён удысын эрикрадэз тӥянъёсын нюръяськонъя управлениысьтыз ёзэтлэн кивалтӥсезлэн воштӥсез; 2009–2011 аръёсы — Россиысь МВД-лэн Академияз дышетскиз; 2011–2016 аръёсы — Мигарци ужпумъёсъя федерал ёзэслэн Удмурт Элькунъя Управленияз ужаз; 2016-тӥ арын 11-тӥ пӧсьтолэзьысен — Удмурт Элькунысь кунпуш ужъёсъя министерстволэн Миграци ужпумъёсъя управлениезлэн кивалтӥсез; Кышнояськемын; Вань кун данъетъёсыз. Жевлаков Александр Борисович Вордскиз Ижкарын 1979-тӥ арын 17-тӥ куарусёнэ; Кунпуш ужъёсъя ёзэсъёсын 1996-тӥ арысен; 1998–1999 аръёсы — Ижкарысь Октябрь ёросысь участковой инспектор; 1999–2000 аръёсы — Ижкарысь Октябрь ёросысь кунпуш ужъёсъя ёзэтысь криминальной милицилэн уголовной розыскъя ёзэтысьтыз оперуполномоченной; 2000–2002 аръёсы — Удмуртиысь МВД-ысь адямиез виён, ожтӥрлыкез но пуштӥсь арбериосты катэз тӥяса бергатон учыръёсын нюръяськонъя криминальной милицилэн оперативно-сыскной ёзэтысьтыз ожтӥрлыкез но пуштӥсь арбериосты катэз тӥяса бергатонэн нюръяськонъя ёзысьтыз старший оперуполномоченный; 2002–2004 аръёсы — Удмуртиысь МВД-лэн криминальной милициысьтыз уголовной розыскъя управлениысь адямилы пумит йыружъёсын нюръяськонъя но розыскъя ужез радъянъя ёзэтысь старший оперуполномоченный; 2004–2006 год — Ижкарысь Первомай ёросысь кунпуш ужъёсъя ёзэтысь криминальной милицилэн уголовной розыскъя управленилэн кивалтӥсез; 2006–2009 аръёсы — Ижкарысь Первомай ёросысь кунпуш ужъёсъя ёзэтлэн кивалтӥсезлэн воштӥсез — криминальной милицилэн кивалтӥсез; 2009–2011 аръёсы — Ижкарысь купуш ужъёсъя управленилэн кивалтӥсезлэн воштӥсез — милицилэн 3 номеро ёзэтэзлэн кивалтӥсез; 2011-тӥ арын 1-тӥ пӧсьтолэзьысен — Россиысь МВД-лэн Ижкаръя управлениезлэн кивалтӥсезлэн воштӥсез — полицилэн кивалтӥсез; 2016-тӥ арын 11-тӥ пӧсьтолэзьысен — Удмуртиысь МВД-лэн йырсазез усыкмытӥсь суретъёсты бергатонэз чакланъя управленилэн кивалтӥсез; Кышнояськемын; Вань кун данъетъёсыз. Тегъёс: Мерлык Ижкар МВД АлександрПервухин Удмуртия ужасьёс  